als_Latn dik_Latn sna_Latn
Gjermania thërret Mustafin
Shkodran Mustafi do të jetë shqiptari i shtatë në botëror, pas pesëshes zvicerane dhe Januzajt.
Politiko
E Shtunë, 7 Qershor 2014 | 12:14
0 Komente.
Marco Reus humbet Kupën e Botës. Sulmuesi i Gjermanisë që konsiderohej edhe si një nga lojtarët më të talentuar që do të udhëtonin drejt Brazilit, humbet përfundimisht mundësinë për të marrë pjesë në eventin më madhështor të planetit.
25-vjeçari u dëmtua në kavilje gjatë miqësores që Gjermania zhvilloi kundër Armenisë dhe pas analizave më të detajuara, federata komunikoi mungesën e sulmuesit që konmsiderohet edhe si një nga shpresat më të mëdha të Gjermanisë për t’u ngjitur në nivelet më të larta të futbollit botëror.
Në komunikatën zyrtare të Federatës Gjermane të Futbollit theksohet se Reus do të udhëtojë drejt Dortmundit për të ndjekur fazën e rehabilitimit që do të zgjasë 6-7 javë.
Por fatkeqësia e dikujt në mënyrë ironike shërben për të lumturuar dikë tjetër sepse është mbrojtësi me origjinë kosovare, Shkodran Mustafi që do të udhëtojë me kombëtaren e Joachim Low drejt Brazilit. Lojtari i Sampdorias që u la jashtë nga tekniku pas shkurtimit të listës me 23 lojtarë, tashmë ka mundësi ta bëjë ëndrrën realitet duke udhëtuar me panzerat drejt Brazilit.
als_Latn als_Latn slv_Latn als_Latn als_Latn als_Latn als_Latn als_Latn als_Latn